น้องเปลี่ยนนมมา4ยี่ห้อแล้ว​ แต่ท้องยังผูกอยู่เลยค่ะ​ น้อง5เดือน3วันค่ะ
สวัสดีค่ะ อาการท้องผูกในเด็กนั้น คือ การที่เด็กถ่ายอุจจาระน้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำ เป็นต้นแนะนำพาไปพบกุมารแพทย์เพื่อตรวจร่างกายเบื้องต้น โรคที่ควรตรวจก่อนว่าไม่มีเช่นเรื่องลำไส้อุดตันในเด็ก หากลูกท้องอืดมาก น้ำหนักไม่ขึ้น ควรรีบไปควรให้ลูกได้รับนมแม่อย่างเพียงพอ โดยควรให้นมลูกทุก 3 ชั่วโมง ครั้งละประมาณ 15 นาทีและควรดูดให้เกลี้ยงเต้าทั้ง 2 ข้าง การสังเกตว่าลูกได้รับน้ำนมเพียงพอคือการที่ลูกปัสสาวะวันละ 6-8 ครั้งเป็นสีเหลืองใส และอุจจาระทุกวันออกมาเป็นสีเหลืองอาจเหลวได้เล็กน้อยแต่ไม่ถึงกับเป็นน้ำ